**КОМИ РЕСПУБЛИКАСА ВЕСЬКӦДЛАН КОТЫРЛӦН**

ШУӦМ

**«Коми Республикаса эмбур агентство йылысь» Коми Республикаса Веськӧдлан котырлӧн 2004 во ӧшым тӧлысь 28 лунся**

 **254 №-а шуӧмӧ вежсьӧм пыртӧм йылысь**

Коми Республикаса Веськӧдлан котыр шуис:

1. Пыртны «Коми Республикаса эмбур агентство йылысь» Коми Республикаса Веськӧдлан котырлӧн 2004 во ӧшым тӧлысь 28 лунся 254 №-а шуӧмӧ татшӧм вежсьӧм:

Коми Республикаса эмбур агентство йылысь положение, мый вынсьӧдӧма шуӧмӧн (содтӧд), гижны тайӧ шуӧм дорӧ содтӧд серти.

1. Тайӧ шуӧмыс вынсялӧ сійӧс примитан лунсянь.

Коми Республикаса Юралысь В. Гайзер

Сыктывкар

2012 вося рака тӧлысь 15 лун

83 №

Коми Республикаса Веськӧдлан котырлöн

2012 во рака тöлысь 15лунся 83 №-а шуöм дорö

СОДТÖД

«ВЫНСЬÖДÖМА

Коми Республикаса Веськӧдлан котырлöн

2004 во ӧшым тöлысь 28 лунся 254 №-а шуöмöн

(содтӧд)

Коми Республикаса эмбур агентство йылысь

**ПОЛОЖЕНИЕ**

1. Панас
2. Коми Республикаса эмбур агентство (водзӧ - Агентство) лоӧ Коми Республикаса олӧмӧ пӧртысь власьт органӧн, коді могмӧдӧ канму политика олӧмӧ пӧртан удж эмбура йитӧдъяс юкӧнын, Коми Республикаса канму эмбурӧн, сы лыдын Коми Республикаса канму оланін фондӧн, веськӧдлан да вӧдитчан юкӧнын, нормативнӧя инӧда веськӧдлан юкӧнын, индӧм юкӧнын канму услугаяс сетан юкӧнын.
3. Аслас уджын Агентство кутчысьӧ Россия Федерацияса Оланподулӧ, федеральнӧй конституционнӧй оланпасъясӧ, федеральнӧй оланпасъясӧ, Россия Федерацияса Президентлӧн да Россия Федерацияса Веськӧдлан котырлӧн нормативнӧй инӧда актъясӧ, Коми Республикаса Оланподулӧ, Коми Республикаса оланпасъясӧ, Коми Республикаса Юралысьлӧн инӧда актъясӧ да Коми Республикаса Веськӧдлан котырлӧн инӧда актъясӧ, Коми Республикаса мукӧд инӧда актъясӧ, а сідзжӧ тайӧ Положениеӧ.
4. Агентство уджалӧ кыдзи веськыда, сідзи и ӧтвылысь федеральнӧй олӧмӧ пӧртысь власьт органъяскӧд, Коми Республикаса канму органъяскӧд, меставывса асвеськӧдлан органъяскӧд, ӧтйӧза ӧтувъяскӧд и мукӧд организациякӧд.
5. Агентство видзӧм вылӧ сьӧм сетсьӧ Коми Республикаса республиканскӧй сьӧмкуд тшӧт весьтӧ.
6. Агентство лоӧ юридическӧй кывкутысьӧн, сылӧн эм Коми Республика канпаса печать да асшӧр ним комиӧн да рочӧн, урчитӧм балаа мукӧд печать, штамп, бланок, Россия Федерацияса оланпастэчас серти восьтӧм тшӧтъяс.
7. Агентство вӧчӧ учредительлысь удж да уджмогъяс Коми Республикаса торъя канму учреждениеяс серти, мыйясӧс индӧма Коми Республикаса Веськӧдлан котырӧн.
8. Агентство пӧртӧ олӧмӧ котыртан-методикаа веськӧдлӧм, Коми Республикаса Веськӧдлан котырӧн индӧм Коми Республикаса торъя ӧтувъя предприятиеяслӧн уджӧн веськӧдлӧм.
9. Агентство лоӧ Коми Республикаса эмбур министерстволысь удж водзӧ нуӧдысьӧн.
10. Агентстволӧн инпас (юридическӧй инпас): Сыктывкар, Интернациональнӧй ул., 108 керка.
11. Шӧр могъяс
12. Коми Республика мутасын эмбур да му йитӧдъяс реформируйтан юкӧнын канму политикалысь водзӧ нуӧдан нырвизьяс лӧсьӧдӧм да котыртӧм.
13. Бура веськӧдлӧм олӧмӧ пӧртӧм, Коми Республикаса канму эмбурӧн вӧдитчӧм, Коми Республикаса канму эмбурлысь учёт нуӧдӧм.
14. Коми Республикалысь эмбур интересъяс дорйӧм.
15. Канму удж
16. Тайӧ Положениелӧн II юкӧдын индӧм могъяс олӧмӧ пӧртӧм вылӧ Агентство вӧчӧ татшӧм канму удж:
	1. Лӧсьӧдӧ да сетӧ Коми Республикаса Юралысьлы да Коми Республикаса Веськӧдлан котырлы Коми Республикаса оланпасъяс балаяс, Коми Республикаса нормативнӧй инӧда акт балаяс, сёрнитчӧм, артмӧдчӧм балаяс, мыйяс серти ӧтиладорӧн лоӧ Коми Республикаса Юралысь либӧ Коми Республикаса Веськӧдлан котыр, эмбур йитӧдъяс юкӧнын.
	2. Лӧсьӧдӧ да примитӧ Агентстволысь нормативнӧй инӧда актъяс, а сідзжӧ методикаа да инструкцияа-техническӧй документъяс эмбур йитӧдъяс юкӧнын.
	3. Веськӧдлӧ да вӧдитчӧ Коми Республикаса канму эмбурӧн, сы лыдын асэмбуралӧм ногӧн.
	4. Примитӧ решениеяс Коми Республикаса канму эмбур асэмбуралан условиеяс йылысь.
	5. Котыртӧ Коми Республикаса канму эмбурлысь учёт да нуӧдӧ Коми Республикаса канму эмбурлысь реестр.
	6. Коми Республикаса канму ӧтувъя предприятиеяслӧн (водзӧ - предприятие) эмбур кутысь инӧдъяс олӧмӧ пӧртӧм серти:

ладмӧдӧ предприятиелысь филиал котыртӧм да представительство восьтӧм;

ладмӧдӧ предприятиеясӧн заём сетӧм, кодкӧ вӧсна кывкутӧм, банкса гарантия босьтӧм, мукӧд сьӧктӧдӧмъяс, корӧм требование, уджйӧз вуджӧдӧм серти сделка лӧсьӧдӧм;

донъялӧ предприятиелысь сьӧм овмӧс да дасьтӧ кывкӧртӧд водзӧсалӧмъяс ладмӧдны позянлун (позьтӧмлун) йылысь Коми Республикаса сьӧм овмӧс министерствоӧ документ чукӧр водзӧ сетӧмӧн;

сӧгласуйтӧ решениеяс ыджыд сделка вӧчӧм йылысь, сделкаяс йылысь, мый вӧчӧмын ыштӧ предприятиеса веськӧдлысь;

индӧ чинӧ да вештӧ чинысь предприятиеса веськӧдлысьӧс, кырымалӧ, вежӧ да дугӧдӧ сыкӧд удж сёрнитчӧм Коми Республикаса олӧмӧ пӧртысь власьт органъяскӧд ладмӧдчӧм серти, кодъяс могмӧдӧны котыртан-методикаа веськӧдлӧм да уджӧн веськӧдлӧм лӧсялана веськӧдлан юкӧнъясын (гӧгӧртасын);

 ладмӧдӧ предприятиеса юралысь бухгалтерӧс удж вылӧ босьтӧм, кырымалӧ, вежӧ да дугӧдӧ сыкӧд удж сёрнитчӧм;

видзӧдӧ предприятие удж бӧрся;

вынсьӧдӧ бухгалтерскӧй отчитайтчӧм да предприятиелысь отчётъяс;

вынсьӧдӧ предприятиеяс (уджтасъяс) уджлысь экономическӧй бӧртаслун петкӧдласъяс да видзӧдӧ найӧс олӧмӧ бура пӧртӧм бӧрся;

ладмӧдӧ решениеяс мукӧд юридическӧй кывкутысьясын предприятиеяслӧн участвуйтӧм йылысь;

ладмӧдӧ овмӧсса котыръяслӧн либӧ тӧвариществояслӧн уставӧн урчитӧм (тэчсян) капиталын вкладӧн (пайӧн) веськӧдлӧм, а сідзжӧ предприятиелӧн акцияясӧн;

вынсьӧдӧ предприятиеяслысь уставъяс, наӧ вежсьӧмъяс пыртӧм, а сідзжӧ вынсьӧдӧ уставъяс выль редакцияын Коми Республикаса олӧмӧ пӧртысь власьт органъяскӧд ладмӧдчӧм серти, кодъяс могмӧдӧны Коми Республикаса ӧтувъя канму предприятиеясӧн котыртан-методикаа веськӧдлӧм да налӧн уджӧн веськӧдлӧм;

примитӧ решениеяс аудиторскӧй прӧверкаяс нуӧдӧм йылысь, вынсьӧдӧ аудиторӧс да урчитӧ сылӧн услугаясысь мынтысян ыджда;

видзӧдӧ предприятиеяслӧн эмбурӧн колана ногӧн вӧдитчӧм бӧрся да эмбур тыр-бура видзӧм бӧрся;

сетӧ Коми Республикаса канму эмбур предприятие киӧ овмӧс нуӧдан инӧд серти либӧ оперативнӧя веськӧдлан инӧд серти;

Коми Республикаса сьӧм овмӧс министерствокӧд отвылысь нуӧдӧ учёт да видзӧдӧ Коми Республикаса республиканскӧй сьӧмкудйӧ канму ӧтувъя предприятиеяслӧн чуктӧс пай воӧм бӧрся, мый кольӧ Коми Республикаса канму ӧтувъя предприятиеяслӧн киӧ оланпастэчасӧн урчитӧм вот да мукӧд быть колана мынтысьӧмъяс вӧчӧм бӧрын;

13.7. Коми Республикаса канму учреждениеяс серти:

сетӧ Коми Республикаса канму эмбур оперативнӧя веськӧдлӧм улӧ;

видзӧдӧ Коми Республикаса канму учреждение киын кутан Коми Республикаса канму эмбурӧн колана ногӧн вӧдитчӧм бӧрся да сійӧс тыр-бура видзӧм бӧрся.

13.8. Примитӧ мырддьӧм йылысь решениеяс да мырддьӧ Коми Республикаса канму эмбур, мый сетӧма Коми Республикаса канму учреждение киӧ да Коми Республикаса канму ӧтувъя предприятие киӧ оланпастэчасӧн урчитӧм случайяс да пӧрадок серти.

13.9. Примитӧ решениеяс сделкаяс ладмӧдӧм йылысь Коми Республикаса канму эмбура залог серти либӧ тайӧ эмбурӧн мӧд ногӧн вӧдитчӧм серти, кор татшӧм ладмӧдӧмлӧн быть коланлунсӧ урчитӧма оланпастэчасӧн.

13.10. Нуӧдӧ Коми Республикаса казнаын иналӧм Коми Республикаса канму эмбурлысь инвентаризация.

13.11. Коми Республика нимсянь петкӧдчӧ вӧрзьӧдны позьтӧм канму эмбур вылӧ да сы серти сделкаяс вылӧ Коми Республикалӧн канму эмбура инӧд канмусянь регистрируйтӧм дырйи.

13.12. Кырымалӧ сёрнитчӧмъяс (канму контрактъяс) Коми Республикаса канму эмбурӧ дзоньнас либӧ мыйкӧ мында пырысь эмбурлысь рыночнӧй дон тӧдмалӧм нуӧдӧм вылӧ.

13.13. Примитӧ решение канму кадастрӧвӧй донъялӧм нуӧдӧм вылӧ сэтшӧм эмбур объектъяслысь, мыйяс пырӧны Коми Республикаса канму эмбурӧ, муяс кадастрӧвӧя донъялӧм кындзи.

13.14. Нуӧдӧ учёт да видзӧдӧ Коми Республикаса республиканскӧй сьӧмкудйӧ чӧжӧс вуджӧдӧм бӧрся овмӧсса тӧвариществояслӧн да котыръяслӧн уставӧн урчитӧм (тэчсян) капиталъясын пай вылӧ усьысь чуктӧс сетӧмӧн, либӧ Коми Республикалӧн акцияяс серти дивидендъяс сетӧмӧн.

13.15. Лӧсьӧдӧ да сетӧ Коми Республикаса Веськӧдлан котырлы Коми Республикаса канму овмӧсӧ эмбур ньӧбӧм йылысь вӧзйӧмъяс да ньӧбӧ Коми Республикаса канму овмӧсӧ эмбур оланпастэчасӧн урчитӧм случайяс дырйи.

13.16. Нуӧдӧ учёт Коми Республикаса республиканскӧй сьӧмкудйӧ воысь чӧжӧс серти, мый артмӧ Коми Республикаса канму эмбурӧ пырысь эмбурӧн вӧдитчӧмысь, Коми Республикаса сьӧмкудъя да асшӧрлуна учреждениеяслӧн эмбур кындзи, а сідзжӧ Коми Республикаса канму ӧтувъя предприятиеяслӧн эмбур кындзи, сы лыдын Коми Республикаса казённӧй предприятиеяслӧн, да Коми Республикаса сьӧм овмӧс министерствокӧд ӧтвылысь видзӧдӧ чӧжӧс воӧм бӧрся.

13.17. Коми Республика нимсянь вузалӧ Коми Республика канму эмбур, сы лыдын му юкӧнъяс оланпастэчасӧн урчитӧм случайясын.

13.18. Видзӧдӧ Коми Республикаса канму эмбур ньӧбасян-вузасян сёрнитчӧмлӧн условиеясӧ ньӧбасьысьясӧн кутчысьӧм бӧрся да колана случайын дугӧдӧ татшӧм сёрнитчӧмъяс.

13.19. Лӧсьӧдӧ да сетӧ Коми Республикаса Веськӧдлан котырлы вӧзйӧмъяс Коми Республикаса канму эмбур восьса акционер котыръяслӧн уставӧн урчитӧм капиталӧ пыртӧм йылысь оланпастэчас серти.

13.20. Коми Республикаса Веськӧдлан котырлӧн тшӧктӧм серти котыртӧ восьса акционер котыръяс, кодъяс лӧсьӧдсьӧны Коми Республикалӧн участвуйтӧм дырйи.

13.21. Лӧсьӧдӧ да сетӧ Коми Республикаса Веськӧдлан котырлы восьса акционер котыр серти Коми Республикаса торъя инӧдлӧн («зарни акция») уджалӧм (уджавны дугдӧм) йылысь вӧзйӧмъяс индӧм восьса акционер котыр серти.

13.22. Коми Республика нимсянь лоӧ овмӧс ӧтувъясын акционерӧн (участникӧн), мыйлӧн уставӧн урчитӧм акцияяс (пайяс) инавсьӧны Коми Республикаса канму эмбурын.

13.23. Лӧсьӧдӧ да сетӧ Коми Республикаса Веськӧдлан котырлы вӧзйӧмъяс Коми Республика петкӧдлысьясӧ кандидатъясӧс индӧм йылысь овмӧс котыръясса веськӧдлан органъясын, кодъяслысь уставӧн урчитӧм акцияяс (пайяс) иналӧма Коми Республикаса канму эмбурын, а сідзжӧ кырымалӧ сёрнитчӧмъяс Россия Федерацияса гражданакӧд индӧм овмӧс котыръясса веськӧдлан органъясын оланпастэчас серти.

13.24. Котыртӧ му вылӧ канмулысь киын кутӧмсӧ юклӧм серти уджъяс.

13.25. Примитӧ решениеяс вӧрзьӧдана эмбур сетӧм йылысь, мый лоӧ Коми Республикаса канму эмбурын, мыйлӧн коляс дон абу унджык ветымын сюрс шайтысь, федеральнӧй эмбурӧ, Россия Федерацияса субъектъяслӧн эмбурӧ, муниципальнӧй эмбурӧ.

13.26. Примитӧ решениеяс Коми Республикаса канму эмбурӧ босьтӧм йылысь сэтшӧм вӧрзьӧдана эмбур, мыйлӧн коляс дон абу унджык ветымын сюрс шайтысь, федеральнӧй эмбурысь, Россия Федерацияса субъектъяслӧн эмбурысь, муниципальнӧй эмбурысь.

13.27. Дорйӧ Коми Республикаса эмбур интересъяс инӧд видзан, ёрд органъясын.

13.28. Лӧсьӧдӧ вӧзйӧмъяс меставывса асвеськӧдлан органъяслы муниципальнӧй эмбурӧн веськӧдлӧм серти.

13.29. Вӧчӧ Коми Республикалӧн коланлун вылӧ муяс мырддян удж.

13.30. Вӧчӧ удж муяс ӧти категорияысь мӧдӧ вуджӧдӧм серти, а сідзжӧ олан пунктъяс дорвизьӧ му юкӧнъяс пыртӧм серти либӧ олан пунктъяс дорвизьысь му юкӧнъяс петкӧдӧм серти.

13.31. Примитӧ решениеяс му участокъяс артмӧдӧм йылысь Коми Республикаса канму эмбурӧ пырысь му участокъяс юклӧм дырйи, ӧтувтӧм дырйи, выльысь юклӧм дырйи либӧ му юкӧнъясысь торйӧдӧм дырйи.

13.32. Вӧчӧ тӧвар ньӧбӧм вылӧ, уджъяс вӧчӧм вылӧ, услугаяс сетӧм вылӧ Агентстволысь удж могмӧдӧм да сы вылӧ пуктӧм уджмогъяс олӧмӧ пӧртӧм вылӧ вылӧ республиканскӧй заказ лӧсьӧдӧм да иналӧм серти канму заказчиклысь удж.

13.33. Лӧсьӧдӧ квалификационнӧй комиссия квалификация экзамен примитӧм вылӧ кадастровӧй инженер квалификация аттестатъяс сетӧм могысь.

13.34. Спишитӧ да сӧгласуйтӧ Коми Республикаса канму эмбур спишитӧмсӧ.

13.35. Вӧчӧ Коми Республикаса канму эмбур кӧртымӧ сетысьлысь удж.

13.36. Котыртӧ Коми Республикаса канму эмбурӧ пырысь му юкӧнъяс кӧртымӧ сетӧм кузя удж торг котыртысьлысь удж.

13.37. Нуӧдӧ Агентстволӧн мобилизационнӧй дасьтысьӧм кузя мероприятиеяс.

13.38. Нуӧдӧ Агентствоын гражданскӧй дорйысьӧм кузя мероприятиеяс Коми Республикаын гражданскӧй дорйысьӧм котыртӧм да нуӧдӧм йылысь положение серти, мый вынсьӧдӧма Коми Республикаса Юралысьлӧн 2008 во йирым тӧлысь 13 лунся 97 №-а Индӧдӧн;

13.39. Нуӧдӧ Агентствоын гуся юӧр ресурсъяс видзӧм кузя мероприятиеяс, сы лыдын видзӧ торъя морт йылысь юӧръяс, а сідзжӧ канму гусяторйӧ пырысь юӧръяс;

13.40. Нуӧдӧ Агентствоын юӧр техническӧя дорйӧм кузя мероприятиеяс.

13.41. Нуӧдӧ терроризмысь да экстремизмысь видзтысьӧм кузя, на бӧрын колясъяс чинтӧм кузя мероприятиеяс Коми Республикаын терроризмлы паныд тыш нуӧдысь комиссиялӧн решениеяс серти;

13.42. Нуӧдӧ Коми Республика мутасын удж видзӧм юкӧнын канму политикалысь шӧр нырвизьяс олӧмӧ пӧртӧм могысь мероприятиеяс аслас компетенцияын, мый урчитӧма «Удж видзан юкӧнын ӧткымын юалӧм йылысь» Коми Республикаса Веськӧдлан котырлӧн 2008 во тӧвшӧр тӧлысь 29 лунся 16 №-а шуӧмӧн;

13.43. Нуӧдӧ мероприятиеяс биысь видзчысьӧм кузя Агентствоын да Коми Республикаса канму учреждениеясын, кодъяс серти Агентство могмӧдӧ учредитысьлысь удж да уджмогъяс;

13.44. Тӧвар вайӧм вылӧ, уджъяс вӧчӧм вылӧ, услугаяс сетӧм вылӧ Коми Республикалӧн канму могъяс вылӧ, мыйяслӧн канму заказчикӧн лоӧ Агентство, заказъяс иналӧм дырйи могмӧдӧ донъяслысь да тӧвар номенклатуралысь (могмӧс сикасъяслысь) мониторинг, водзвыв висьталӧм, водзвыв планируйтӧм, бюджетӧ иналӧм, контрактация да индӧм заказъясӧн веськӧдлӧм оланпастэчасӧн урчитӧм пӧрадок серти.

13.45. Бура пӧртӧ олӧмӧ Коми Республикаса Юралысьлысь да Коми Республика Веськӧдлан котырлысь тшӧктӧмъяс, мыйясӧс сетӧма Россия Федерацияса Президентлысь кесйӧдӧмъяс да тшӧктӧмъяс олӧмӧ пӧртӧм могысь, Агентстволӧн уджалан юкӧнӧ пырысь юалӧмъяс серти «Россия Федерацияса Президентлысь кесйӧдӧмъяс да тшӧктӧмъяс збыльмӧдӧм кузя удж котыртӧм бурмӧдӧм йылысь» Россия Федерацияса Президентлысь 2011 во рака тӧлысь 28 лунся 352 №-а Индӧд олӧмӧ пӧртӧм серти.

13.46. Пӧртӧ олӧмӧ мукӧд удж Коми Республикаса Юралысьлӧн да Коми Республикаса Веськӧдлан котырлӧн решениеяс серти.

IV. Канму могмӧсъяс

1. Тайӧ Положениеса II юкӧдын индӧм могъяс збыльмӧдӧм вылӧ Агентство пӧртӧ олӧмӧ татшӧм могмӧсъяс:

14.1. Видлалӧ гражданасянь Агентствоӧ воӧм шыӧдчӧмъяс.

14.2. Сетӧ документъяслысь архивнӧй справкаяс либӧ архивнӧй копияяс архивнӧй документъясӧн вӧдитчысьяслӧн корӧм серти.

14.3. Сетӧ архивнӧй документ копияяс, мыйяс эскӧдӧны Коми Республикаса канму эмбурӧ пырысь муӧн веськӧдлӧм вылӧ инӧд.

14.4. Босьтӧ шыӧдчӧмъяс да сетӧ документъяс му юкӧнъяслысь дорвизь ладмӧдӧм йылысь оланпастэчасӧн урчитӧм случайын да пӧрадок серти.

14.5. Сетӧ Коми Республикаса канму эмбурӧ пырысь му юкӧнъяс пырся (кад урчиттӧм) вӧдитчӧм вылӧ да мынтысьтӧг торъя кад кежлӧ вӧдитчӧм вылӧ.

14.6. Сетӧ кӧртымӧ Коми Республикаса канму эмбурӧ пырысь му юкӧнъяс.

14.7. Сетӧ квалификация аттестатъяс йӧзлы, кодъяс прӧйдитісны кадастрӧвӧй инженеръяслӧн квалификация корӧмъяслы лӧсялӧм вылӧ аттестация.

14.8. Сетӧ юӧр учёт объектъяс йылысь, мыйяс пырӧны Коми Республикаса канму эмбур реестрӧ.

14.9. Кырымалӧ Коми Республикаса канму эмбур кӧртымӧ сетӧм йылысь сёрнитчӧмъяс.

14.10. Кырымалӧ Коми Республикаса канму эмбур мынтысьтӧг вӧдитчӧм вылӧ сетӧм йылысь сёрнитчӧмъяс.

14.11. Кырымалӧ Коми Республикаса канму эмбур дӧверительнӧй веськӧдлӧмӧ сетӧм йылысь сёрнитчӧмъяс.

14.12. Кырымалӧ Коми Республикалӧн канмуса оланін фондысь торъя олан жыръяс медалӧм йылысь сёрнитчӧмъяс.

14.13. Кырымалӧ Коми Республикалӧн канмуса оланін фондса торъя индӧм оланінъяс медалан сёрнитчӧмъяс.

14.14. Кырымалӧ Коми Республикалӧн канмуса оланін фондса оланінъяс социальнӧя медалан сёрнитчӧмъяс.

14.15. Кырымалӧ Коми Республикалӧн канмуса казнаын оланінъяс гражданалӧн эмбурӧ сетӧм йылысь сёрнитчӧмъяс.

14.16. Сетӧ Коми Республикаса канму эмбурӧ пырысь му юкӧнъяс оланпастэчасӧн урчитӧм пӧрадок серти тайӧ му юкӧнъяс вылын инасьӧм здание, стрӧйба, сооружение кутысьяслы.

1. Инӧдъяс
2. Канму удж олӧмӧ пӧртӧм могысь, индӧм удж юкӧнъясын канму могмӧсъяс сетӧм вылӧ Агентстволӧн эм инӧд:
	1. Корны да босьтны канму органъяслысь, меставывса асвеськӧдлан органъяслысь, а сіджӧ организацияяслысь, чина йӧзлысь (сы лыдын ведомствокостса йитӧдъяс пӧрадок серти), гражданалысь юӧръяс, мый колӧ Агентство компетенцияӧ пырысь юалӧмъяс кузя решениеяс примитӧм вылӧ.
	2. Шыӧдчыны ёрдӧ Коми Республикаса индӧдъяс да тӧждъяс дорйӧм могысь аслас компетенцияын.
	3. Нуӧдны консультацияяс, семинаръяс, юӧр сетӧмӧн отсавны меставывса асвеськӧдлан органъяслы.
	4. Агентстволӧн удж юкӧнкӧд йитчӧм юалӧмъяс решитӧм вылӧ корны научнӧй да мукӧд организацияӧс, туялысьясӧс да специалистъясӧс.
	5. Агентстволӧн удж юкӧнкӧд йитчӧм юалӧмъяс кузя лӧсьӧдны координируйтан, сёрнитчан да экспертнӧй органъяс (сӧветъяс, комиссияяс да уджалан котыръяс, коллегияяс).
3. Удж котыртӧм
4. Агентствоӧн веськӧдлӧ юрнуӧдысь (водзӧ – Агентствоса юрнуӧдысь), кодӧс индӧ чинӧ да вештӧ чинысь Коми Республикаса Юралысь.
5. Агентствоса юрнуӧдысь:
	1. Ӧткӧн веськӧдлан подув вылын веськӧдлӧ Агентство уджӧн да ачыс кывкутӧ Агентство вылӧ пуктӧм уджмогъяс олӧмӧ пӧртӧмысь.
	2. Эсканпастӧг уджалӧ Агентство нимсянь Коми Республикаса канму власьт органъяскӧд, меставывса асвеськӧдлан органъяскӧд да организацияяскӧд йитӧдъясын.
	3. Йӧзӧдӧ тшӧктӧдъяс, решениеяс да тшӧктӧмъяс, сетӧ индӧдъяс, видзӧдӧ найӧс олӧмӧ пӧртӧм бӧрся.
	4. Вынсьӧдӧ Агентстволысь тэчас да уджалысь лыд урчитӧм уджалысь лыд серти, а сідзжӧ Агентство видзӧм вылӧ сьӧмкуд рӧскод смета Коми Республикаса республиканскӧй сьӧмкудйын урчитӧм сетан сьӧм серти;
	5. Вынсьӧдӧ Агентство тэчаса юкӧдувъяс йылысь положениеяс.
	6. Вынсьӧдӧ Агентствоса уджалысьяслысь чина регламентъяс да чина инструкцияяс.
	7. Юклӧ могъяс Агентствоса юрнуӧдысьлӧн вежысьяс костын.
	8. Босьтӧ удж вылӧ да вештӧ удж вылысь Агентствоса уджалысьясӧс оланпастэчасӧн урчитӧм пӧрадок серти.
	9. Агентствоса уджалысьяскӧд йитӧдын ошкӧ либӧ дисциплинарнӧя мыждӧ оланпастэчасӧн урчитӧм пӧрадок серти.
	10. Восьтӧ да пӧдлалӧ тшӧтъяс, кырымалӧ финансӧвӧй документъяс.
	11. Видзӧдӧ Агентствоын сьӧмкӧд йитчӧм дисциплина бӧрся.
	12. Котыртӧ Агентстволӧн удж йылысь юӧръяс дорӧ лэдзӧм.
6. Агентствоса юрнуӧдысьлӧн эмӧсь вежысьяс, кодъяс индыссьӧны чинӧ да вештыссьӧны чинысь Россия Федерацияса оланпастэчасӧн да Коми Республикаса оланпастэчасӧн урчитӧм пӧрадок серти;

Агентствоса юрнуӧдысьӧс вежысьяс уджалӧны эсканпастӧг Агентство нимсянь Агентствоса юрнуӧдысьӧн урчитӧм инӧдъяс да могъяс серти.

Кор Агентствоса юрнуӧдысь мыйкӧ дыра абу, сылысь могъяссӧ пӧртӧ олӧмӧ Агентствоса юрнуӧдысьӧс медводдза вежысь Агентствоса юрнуӧдысь решение серти, а кор Агентствоса юрнуӧдысьӧс медводдза вежысь абу - Агентствоса юрнуӧдысьӧс вежысь;

Агентствоса юрнуӧдысьлӧн прӧстмӧм чин дырйи Агентствоса юрнуӧдысьлысь могъяс сетӧм йылысь решение примитӧ Коми Республикаса Юралысь.

1. Агентствоса уджалысьяслӧн медыджыд лыд урчитсьӧ Коми Республикаса Веськӧдлан котырӧн.
2. Агентстволӧн котыртан тэчас артмӧ татшӧм тэчаса юкӧдувъясысь:

кадрӧвӧй да котыртан удж юкӧн;

инӧда могмӧдан юкӧн;

му ресурсъясӧн веськӧдлан юкӧн;

сьӧм, учёт да отчётносьт юкӧн;

кӧртыма йитӧдъяс юкӧн;

видлалан да ӧтувъя веськӧдлӧм юкӧн;

канму организацияяскӧд удж юкӧн;

реестр да канму эмбур юклан юкӧн;

асэмбуралан юкӧн;

планируйтӧм да контроль юкӧн.

1. Агентстволысь пытшкӧсса уджсӧ урчитӧ Агентствоса регламент.».

Вуджӧдіс Хазова Е. В. – 16 562 пас